ועדת הכספים, כנסת 20, פרוטוקול מספר 375, 2016-06-14 11:00

משה גפני: על פי מה שקבענו, בשעה 11:00 אני מצביע על הרביזיה של חבר הכנסת אחמד טיבי.

משה גפני: הרביזיה היא לגבי הצעת חוק לתיקון פקודת מס הכנסה (מספר 224).

משה גפני: ביקש חבר הכנסת טיבי בקשה לדיון מחדש.

משה גפני: חבר הכנסת טיבי, אני מצביע על הבקשה שלך.

משה גפני: האמת היא שלא נעים לי להצביע נגדך.

משה גפני: לכן אמרתי לך שרציתי להיות באופוזיציה.

אחמד טיבי: זה לא צו המצפון שלך.

בצלאל סמוטריץ': בגלל שזה רמדאן לא נעים לך להצביע?

משה גפני: לא.

משה גפני: אני מבקש להביא את זה להצבעה.

אוסאמה סעדי: אפשר לנמק את הרביזיה?

משה גפני: לא מנמקים, אבל משפט.

משה גפני: מנמקים אם הרביזיה מתקבלת, אבל ברוח התקופה שמדברים הרבה ויש ישיבות ארוכות, בבקשה.

אוסאמה סעדי: אדוני היושב ראש, חברי הכנסת.

אוסאמה סעדי: אנחנו מבקשים רביזיה על ההחלטה הזאת.

אוסאמה סעדי: אנחנו חושבים שהחוק הזה, אין בו צורך כי גם בדברי ההסבר של הצעת החוק כתוב: "עם זאת, מענקים לעידוד השקעות הון ניתנים היום באזור בהתאם להסדר מינהלי שנקבע בהחלטות ממשלה".

אוסאמה סעדי: זאת אומרת, היום כבר קיימת החלטת ממשלה.

אוסאמה סעדי: מה שמבקשים כאן זה שבאופן רשמי יוחל החוק של מדינת ישראל על השטחים הכבושים וכתוב בהגדרת האזור.

אוסאמה סעדי: תראו לאן אתם מובילים אותנו.

אוסאמה סעדי: בהגדרת האזור כתוב "כל אחד מאלה: יהודה ושומרון וחבל עזה, כולל השטחים הכלולים בתחום השיפוט הטריטוריאלי של הרשות הפלסטינית על פי ההסכמים".

בצלאל סמוטריץ': כולל הר הבית.

אוסאמה סעדי: עזוב.

אוסאמה סעדי: יש כאן פיקוח רשמי זוחל.

אוסאמה סעדי: זה מה שרוצים בבית היהודי?

אוסאמה סעדי: שיתכבדו ויגידו שהם רוצים לספח את כל השטחים.

אוסאמה סעדי: בבקשה, תצביעו על זה.

משה גפני: תודה רבה.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – 5

משה גפני: הרביזיה לא התקבלה.

אוסאמה סעדי: היידה סיפוח.

משה גפני: הרביזיה לא התקבלה.